google/wiki40b huggingface dataset:
Nattlysmøll

Utseende

Små (vingespenn 6 – 22 mm) møll, mer eller mindre brunspraglete, med lange, smale vinger. Kroppen er temmelig kort og trinn, hodet forholdsvis lite med lange, fremoverrettede labialpalper. Antennene er trådformede og ganske tynne, noe kortere enn forvingene. Forvingene er lange og smale, avrundede i spissen, med korte hårfrynser langs ytterkanten og lange i den ytterste halvdelen av bakkanten. På farge er det brune, rødlige eller grå, vanligvis med hvite eller metalliske tverrbånd eller flekker. Noen har utstående skjelltufser langs forvingens bakkant, som står opp som "vorter" når sommerfuglen hviler. Bakvingene er smale, tilspissede, med hårfrynser som er omtrent tre ganger så lange som vingemembranens bredde. Beina er middels lange. Larvene er trinne med korte bein.

Levevis

Larvene lever i skudd, stengler eller i galler som de forårsaker på vertsplantene. 70 % av artene lever på arter i mjølkefamilien, dette gjelder alle artene som er funnet i Norge. I Norden er det eneste unntaket Mompha miscella, som lever på solrose (Helianthemum).

Noen norske arter

Mompha idaei er den største arten i Norge, de smale vingene kan ha et vingespenn på over 2 cm. Denne lysebrune arten lever på geitrams og finnes over hele Norge bortsett fra Vestlandet.
Mompha langiella er ganske liten (vingespenn 10 – 11 mm), ensfarget mørkegrå med silkeaktig glans bortsett fra en liten, hvit flekk i forvingen. Finnes nord til Møre og Romsdal, går på geitrams og er ofte meget tallrik om høsten i nærheten av næringsplanten.
Mompha locupletella er brunoransje med sølvfargede flekker på vingene og er dermed en av de mer fargerike artene. Funnet over hele Norge, lever på geitrams.
Mompha conturbatella er mørkegrå, spraglet, med et bredt, hvitt tverrbånd nær vingespissen. Vanlig over hele landet, på geitrams.
Fatwa

Oversettelser

En moske i Oslo (Minhaj-ul-Quran), «har har stått for den første oversettelsen av den over 600 sider lange» fatwa «mot ekstremisme og ekstreme grupper», som er forfattet av den skriftlærde Tahir Quadri.
Frederiksberg Have

Den opprinnelige barokkhaven

Frederiksberg Have ble anlagt av Frederik IV i forbindelse med bygging av Frederiksberg slott som hans nye sommersted på høyden ved Valby Bakke. Arbeidet med prosjektet startet i siste halvdel av 1690-tallet etter inspirasjon fra Italia og Frankrike, som Frederik hadde besøkt flere ganger mens han ennå var kronprins. Han engasjerte den svenske arkitekten Nicodemus Tessin til å tegne et utkast, og den endelige planen ble senere utformet av Hans Heinrich Scheel. 
Planen innebar et parterre med et komplekst system av kaskader på det skrånende terrenget foran  slottet. Det ble overrislet av et komplisert, men ineffektivt system av pumper som aldri kom til å fungere skikkelig.  
På denne tiden arbeidet Johan Cornelius Krieger med tilpasninger og utvidelser av Fredensborg slott nord for København, og han ble anmodet om å omstrukturere parterren. Han endret utseendet fullstendig ved å fjerne parterren og i stedet omarbeide skråningen slik at det ble en serie med terrasser.

Den romantiske haven

I takt med skiftende mote fikk Frederik VI lagt om haven til en romantisk landskapshave med slyngende stier, små sjøer og innlagte overraskelser i årene 1798–1804. 
Arbeidet ble utført etter tegninger og planer av slottsgartner Peter Petersen. Frederik VI benyttet ofte haven hvor han blant annet seilte med gondol på kanalene.   
Selv om parken var en slottspark hadde publikum adgang til området med enkelte restriksjoner. Først i 1865 ble parken fullstendig offentlig tilgjengelig.

Bygninger og anlegg i haven

Hovedinngangen til Frederiksberg Have slik man kjenner den idag ble oppført i 1755 etter en brann som la slottets forgjenger Prinsens gård i aske. Porten var tegnet av Laurids de Thurah og har vaser utført av billedhuggeren Johann Friedrich Hännel på toppen av sandstenssøylene.  
Inngangspartiet åpner seg mot en sti som går mellom to lange, gule bygninger med hvite detaljer. Det er de to gjenværende vingene fra Prinsens gård. Den sydlige fløyen som ligger på venstre side ble gjort om til oransjeri av Nicolai Eigtved i 1744 og er nå en del av Det kongelige danske Haveselskab. Den nordlige fløyen, som ligger på høyre side, blir brukt av parkens administrasjon.
Rett ved hovedinngangen er det stilt opp en skulptur av Frederik VI utført av H.W. Bissen og avduket i 1858.
Den kinesiske paviljongen er tegnet av Andreas Kirkerup og ble ferdigstilt i 1803. Den ligger på en kunstig øy hvor det er adgang via en bro som er konstruert i tilsvarende stil. 
Paviljongen er omgitt av en veranda og inneholder «en "Sahl", samt to "Cabinetter" og køkken foruden" Retirade"». På hjørnene på taket er det plassert utskårede drager. Både eksteriør og interiør har rik kinesisk-inspirert utsmykking med bilder, figurer og andre pyntegjenstander. Imitert bambus ble benyttet til taket.
Parkanlegget med bygninger er fredet.
Haag-konvensjonene av 1899 og 1907

Haag-konvensjonene av 1899 og 1907 er bestemmelser for krigføring på land som ble vedtatt på fredskonferanser i Haag i Nederland i 1899 og 1907, og en viktig del av humanitær folkerett.
Fredskonferansene ble avholdt på initiativ av den russiske tsar Nikolai II. Det egentlige formål med disse konferansene – å få gjennomført en avrustning i Europa – ble ikke oppnådd, men ved konferansene ble man enige om et antall konvensjoner som regulerer forholdene mellom de stridende parter i krig. Noen av disse konvensjonene er blitt uaktuelle på grunn av den tekniske utviklingen. Det gjelder for eksempel konvensjon nummer 14 om utkastning av sprengstoffer fra luftballonger. Andre Haag-konvensjoner er blitt avløst av Genèvekonvensjonene, mens atter andre fortsatt er gjeldende.
Som et bilag til Haag-konvensjon nummer 4 om regler og vedtekter for krig til lands finner man Reglement angående regler og vedtekter for krig til lands, hvor begrepet krigsførende defineres i kapittel 1. Deretter følger kapitler om krigsfanger, om syke og sårede (bestemmelsene er her avløst av bestemmelser i Genèvekonvensjon nummer 1 og 2), om midler til å skade fienden, herunder beleiringer og bombardementer, om spioner, om parlamentærer, om kapitulasjoner, om våpenstillstand og endelig om militære myndigheter på en fiendtlig stats territorium.
S-Club

S-Club også kjent som S-Club 7 var en britisk popgruppe dannet av tidligere Spice Girls manager Simon Fuller. Gruppen bestod av Tina Barrett, Paul Cattermole, Jon Lee, Bradley McIntosh, Jo O'Meara, Hannah Spearritt, og Rachel Stevens. Gruppen fikk sin berømmelse gjennom å spille i sitt eget TV-program, Miami 7, som gikk på BBC i 1999.
Zamenhof-dagen

Zamenhof-dagen (esperanto: Zamenhofa Tago eller Zamenhof-tago) er den 15. desember, som var fødselsdagen til L.L. Zamenhof, skaperen av språket esperanto. Dagen er en av de mest feirede innen esperantokultur. Den feires ofte gjennom konvensjoner og oppmøter blant esperantister. Siden 1920-årene har det vært tradisjon blant esperantister å feire denne dagen, og siden dagen ikke er langt unna jul, det er ikke uvanlig å benytte anledningen til å gi hverandre gaver (gjerne bøker skrevet på esperanto).
I 2016 ble dagen feiret blant annet av Esperanto-ligaen i Slovenia i Ljubljana og i Berlin.

2009

15. desember 2009 markerte 150 år etter Zamenhofs fødsel, og var derfor årsak til flere feiringer. I Białystok ble det åpnet et nytt Zamenhof-senter, mens et symposion ble holdt i Zamenhofs ære i New York med taler fra blant annet Humphrey Tonkin, Arika Okrent og andre professorer. Google erstattet sin vanlige logo med esperantoflagget, som førte til at over to millioner trykket på den og ble ledet til Wikipedias artikkel om esperanto.
Treflaske

Treflaske er en beholder til transport av melk og annen drikke. Treflasker ble brukt i eldre tider for å ta med drikke under slåttonn, til arbeid i utmark, på sjøen og til reiser.
Treflasker er lagget med korte staver og to runde eller trekantede, vertikale sider. De har et hull i toppen til å helle av. Størrelsen varierer fra små flasker til å bære i hånden til store flasker til å bære i en meis på ryggen.
Noen synonymer: bæreflaske, brennevinsflaske, melkeflaske, myseflaske, reiseflaske, skjærkagge, surmelkskagge, syreflaske.
Jf.: Kagge og spunsbøtte.
Gomalandet

Gomalandet er en bydel i Kristiansund kommune, og et av de fire landene som byens sentrum ligger på. Goma er ikke en egen øy, men forbundet med Kirkelandet ved et smalt eid innerst i Vågen. Historisk har Gomalandet vært en øy, eidet mellom Dalabukta og Vågen er fyllmasse. Det høyeste punktet på Gomalandet er Stortua, 65 moh.
Det er broforbindelse fra Gomalandet til øyene Skorpa og Nordlandet (Nordsundbrua),og en viaduktforbindelse over eidet som forbinder Gomalandet og Kirkelandet.
Gomalandet barneskole er bydelens skole. Atlanten stadion og Atlanterhavsbadet ligger på Gomalandet.
Goma fabrikker har gjort navnet Goma kjent over hele Norge. Smørfabrikken eller såpefabikken ble den kalt i Kristiansund. Goma barnesåpe var trolig det mest kjente produktet.
Milnbrygga, et av byens historiske minnesmerker tilknyttet klippfiskproduksjon, ligger på den del av Gomalandet som omkranser havnebassenget.
Yongxing

Yongxing (kinesisk: 永兴县; pinyin:  Yǒngxīng Xiàn) er et fylke i provinsen Hunan i Folkerepublikken Kina. Det ligger innen byprefekturet Chenzhou.
I 1999 hadde fylket et folketall på 629 155 innbyggere.
I fylket ligger Yongxing kullkraftverk på 120 MWeffekt.
Kenyas herrelandslag i fotball

Historie

Kenya spilte sin første landskamp den 1. mai 1926 mot Uganda, i en kamp som endte uavgjort 1–1. Kenya fikk sin uavhengighet fra Storbritannia i desember 1963, men første kenyanske trener ble ikke utnevnt før i 1967, da Elijah Lidonde tok over trenerrollen. Landet kvalifiserte seg til Afrikamesterskapet i fotball for første gang i 1972, men klarte ikke å ta seg videre til sluttspill. Det gikk 14 år før Kenya igjen klarte å kvalifisere seg til Afrikamesterskapet, men heller ikke denne gangen klarte landet å ta seg videre til sluttspill.
Slutten av 1980-tallet og begynnelsen av 1990-årene var sportslig sett en positiv periode siden Kenya deltok i tre Afrikamesterskap på rad, men uten å kvalifisere seg til sluttspill. Landet deltok for øvrig i kvalifisering til Verdensmesterskapet i fotball for første gang i 1974, men røk ut til fordel for Zambia i tredje kvalifiseringsrunde. Kenya har siden deltatt i hver VM–kvalifisering, men har ikke lyktes med å ta seg videre til sluttspillet.
Tragon

Utseende

Små til middelsstore, brunlige trebukker. Kroppsformen er sylindrisk. Dekkvingene har ofte lysere tegninger.

Levevis

Som de fleste andre trebukker borer larvene i ved.

Utbredelse

Slekten er utbredt i Sentral- og Vest-Afrika.
Talgje kirke

Historie

Kirken ble sannsynligvis oppført på midten av 1100-tallet og er i romansk-normannisk stil. Det er antatt at den er bygd av steinhuggere fra Stavanger domkirke.
Kirken er viet til jomfru Maria. Dette står i et pavebrev fra 1355.

Interiør

Av interiør fra middelalderen er bare alteret av stein bevart. Altertavle og preikestol er arbeider fra 1620 i renessansestil av Lauritz og Thomas Snekker og senere malt av Gotfried Hentzschel i 1634-35.

Annet

Øst for kirken var det tidligere en stor murbygning fra mellomalderen. Denne ble en gang i 1840–1850 brukt til grunnmur i ei løe. En mulig forklaring på hva dette var er at det var rester av et hospital. En lignende bygning er kjent fra Halsnøy kloster i Sunnhordland. I et pavebrev fra 1355 er det nevnt en «veldedig ordning», og dette blir tolket som at det viser til et hospital på stedet.
Tidligere var det en runeinnskrift på kirkens sørvegg som omtalte byggingen. Steinene er flyttet på så idag er kun deler av teksten lesbar. «…ved sin død… til bygning av denne kirke… til opphold med (hus og kost)… til ære, og gav til (det) seks…» Dette er tolket som at en person har gitt midler til byggearbeidet. Over denne teksten har en annen, kanskje en av de første prestene på Talgje, risset inn «Disse runer skrev Eindride Jonsson, og bed for meg».
Det syriske alfabetet

Det syriske alfabetet er et skriftsystem som har blitt brukt til å skrive gammelsyrisk og syrisk siden det første århundret. Bokstavene representerer konsonanter, mens vokalene kan representeres ved diakritiske tegn; alfabetet klassifiseres derfor som en abjad. Det syriske alfabetet utvikla seg fra det arameiske alfabetet. Syrisk skrives fra høyre mot venstre.
Det fins tre varianter av det syriske alfabetet: klassisk (ʾesṭrangēlā), vestlig (serṭā) og østlig (maḏnḥāyā).
Hardrock

Definisjon

Hardrock er en form for høy, aggressiv rockemusikk. Elektriske gitarer er ofte framhevet, brukt med forvrenging og andre effekter, både som et rytmeinstrument ved gjentatte riff i varierende grad av kompleksitet, og som et hovedinstrument med solospill. Trommespillet fokuserte karakteristisk på å drive rytmene, sterk basstromme og en backbeat på skarptrommen, tidvis med cymbaler for trykk. Bassgitaren spilte i samspill med trommene, tidvis riff, men vanligvis ga støtte for rytme og førstegitaren. Vokalen er ofte knurring, raspete eller involverer skriking eller jamring, tidvis i høye toner eller tilogmed i falsett.
På engelsk kalles hardrock tidvis for «cock rock» («pikkrock») grunnet dens framheving av dens åpenbare maskulinitet og seksualitet, og grunnet at den historisk sett har vært overveiende framført og dominert av menn: i tilfellet med dets publikum, er den i overveiende grad preget av hvite ungdommer og voksne fra arbeider- og middelklassen.
På slutten av 1960-tallet ble begrepet heavy metal eller tungmetall benyttet som synonymt med hardrock, men har gradvis gått over til å beskrive en rockemusikk med enda mer volum og intensitet. Mens hardrock har beholdt en bluesbasert rock-identitet, inkludert en del swing i dens backbeat og riff som tenderer til å streke opp akkordprogresjonen, fungerer riffene til heavy metal mer som enkeltstående melodier og har ingen swing. Heavy metal fikk et mørkere eller dystrere preg etter Black Sabbaths gjennombrudd på begynnelsen av 1970-tallet. På 1980-tallet utviklet den til en rekke undersjangre, ofte betegnet som ekstremmetal, en del som påvirket hardcore punk, og som ytterligere adskilte de to stilene. Til tross for denne differensieringen, hardrock og heavy metal har eksistert side om side med band som jevnlig står på grensen av sjangrene, og eller som krysser dem.
Frederiksberg slott

Frederiksberg slott er et dansk slott oppført i italiensk barokkstil beliggende på toppen av Valby Bakke på Frederiksberg. Slottet ble oppført i 1699–1703 av arkitekt Ernst Brandenburger for Frederik IV som kongefamiliens sommerslott.

Historie

Som kronprins hadde Frederik IV  vært på dannelsesreise  til Italia i perioden 1692–93, og med inspirasjon fra de italienske barokkvillaene, tegnet han selv de første skissene til slottet. Byggingen startet i 1699, få måneder før hans far, Christian V, døde, og Frederik selv ble konge.
Allerede i 1708–09 ble slottet utvidet av arkitekt Johan Conrad Ernst. Det fikk en etasje til, som blant annet rommet en stor dansesal, samt to tverrfløyer med hhv. værelser og en slottskirke. slottskirken har siden 1931 fungert som sognekirke for Frederiksberg Slotssogn.
Under Christian VI oppførte Laurids de Thurah i 1732–38 en kurvet bygning i forlengelse av sidefløyene, som dermed omsluttet slottsgården. Kongen benyttet slottet som sommerbolig i årene 1731–40, mens han bygget det første Christiansborg slott.
Frederiksberg slott fikk sitt nåværende utseende ved en mindre ombygning i 1828–1829 utført av arkitekt J. Hansen Koch for Frederik VI, som oppholdt seg mye på slottet og var med på å gjøre slottet og havene så berømte. Hans enke, dronning Marie, som døde i 1852, ble den siste kongelige beboer på slottet.
I 1868 ble slottet overdratt til Hærens Officersskole, som flyttet inn året etter og fremdeles holder til i slottets bygninger. Slottet er fredet.

Frederiksberg Have og Søndermarken

Samtidig med oppføringen av slottet ble det anlagt en slottspark bestående av Frederiksberg Have og Søndermarken. Begge ble anlagt i fransk barokkstil med kvadratiske avsnitt, snorrette stier og hekker, vannfall og figurer.
På slutten av 1700-tallet ble mange fyrstehaver lagt om fra den stive franske barokkstil til en mer «naturlig» engelsk landskapelig havestil med slyngende stier, små sjøer og tett bevoksing. Søndermarken ble omlagt i 1785–88, og Frederiksberg Have fulgte etter i 1795–1804, da den fikk sitt nåværende utseende. I forbindelse med dette ble  Det norske Hus og Kildegrotten oppført i Søndermarken og   Det kinesiske Lysthus (1801) og Apistemplet (1802–04) i Frederiksberg Have.
Kirstin Hagen

Misjonær

Kirstin Hagen har gått misjonsskole i Norge og USA.  I 1946, som 24-åring, reiste hun ut som misjonærer i den norske pinsebevegelsen, til det nordlige Kina. Menigheten Salen Ski var utsendermenighet. 
Oppholdet i Kina ble kortvarig. Mens hun ennå holdt på med språkstudier, erklærte Mao Tse Tung sin maktovertakelse. I 1949, måtte alle misjonærer forlate Kina. Et misjonsfly hentet ut vestlige misjonærer. Kirsten Hagen ble hentet ut fra Peking, bare tre dager før kommunistene overtok byen. Etter et kort opphold i Shanghai, gikk turen til Formosa (i dag Taiwan). Oppholdet på Formosa kom også til å bli kort fordi det var frykt for at kommunismen i Kina også ville erobre Formosa.
Neste stopp var Japan, høsten 1950. De norske pinsemisjonærene, Elin og Willy Rudolf, Aagot Berge, Marta Mjøs og Kirsten havnet i området ved havnebyen Nagoya. 
I februar 1952 flyttet Kirsten til «porselensbyen» Seto, som ligger litt nord for Nagoya. Seto var et nytt område for misjonen og det første Kirsten fikk som oppgave var å finne et egnet lokale. Innen ti dager var gått hadde hun leid et nedlagt sykehus. 
I løpet av det første året ble 17 japanere frelst og døpt og en ny menighet grunnlagt i byen.
Under sitt 50 år lang arbeid som misjonær i Japan, har Kirsten Hagen vært med å bygge kirkebygninger. Hun har fått utmerkelse av de lokale myndigheter for sin innsats for det japanske folk.
Hal Robson-Kanu

Landslaget

Han ble tatt ut i Wales EM-tropp til EM i Frankrike 2016.
Bonnevieprisen

Bonnevieprisen er en forskningpris som utdeles av Norsk Biologforening. Ifølge prisens vedtekter skal prisen tildeles "... til en person, en organisasjon, en informasjonskanal eller et spesielt initiativ, som på en særdeles fordelaktig måte har fremhevet biologifaget i norsk offentlighet eller i norsk skole". Prisen består av et kunstverk, og et æresmedlemskap i Norsk Biologforening. Den deles kun ut i de år foreningen finner en verdig mottager.
Bonnevieprisen er opprettet til ære for den norske biologen og landets første kvinnelige professor Kristine Bonnevie (1872–1948).
Gabriel de Magalhães

Gabriel de Magalhães eller Magalhaens (kinesisk: 安文思, pinyin: An Wensi; født i 1610 i Pedrogão nær Coimbra i Portugal, døde 6. mai 1677 i Beijing i Kina) var en portugisisk kinamisjonær tilhørende jesuittordenen. Navnet gjenspeiler hans slektskap med den store oppdagelsesreisende Ferdinand Magellan. Han ble to ganger arrestert i Kina, og torturert og dømt til døden i 1665 (dommen ble ikke effektuert).

Prest

Han ble jesuitt i 1625 og presteviet den 21. mars 1634. Etter teologistudiene tok han graden "Creat. Mag. Art."
Han kom til Goa i 1634, og så til Macao. Der fikk han sin avsluttende forberedelse til sitt virke i Kina ved jesuittenes universitetskollegium São Paulo.

Misjon i Kina

Han kom til Hangzhou i Kina i 1640 og virket i Chengdu i Sichuan fra august 1642 til 1647. Der fikk han og hans mer berømte medbror pater Lodovico Buglio vanskeligheter med en lokal tyrann etter at de hadde omvendt noen familier til kristendommen. De ble arrestert og ført til Beijing.
Her ble de gjort til tjenestefolk i husholdet til en embedsmann ved navn Su.
Begge menn ble kjent for sin dygd, lærdom og ydmyke framferd. De forkynte den kristne tro for de andre tjenestefolkene med den følge at mange av dem konverterte og lot seg døpe. Også noen av embedsmannens koner lot seg døpe. Prestene ble høyt respektert og ikke behandlet som fanger, men kunne fritt komme og gå.
Antallet konvertitter økte over årene, og prestene fikk plikter som tok dem også utenfor Sus palass. Etter en tid fikk de lov til å kjøpe en bygning som kunne tjene som kapell for den voksende menigheten.
I Shunzhi-keiserens tolvte regjeringsår (1655) skjenket keiseren dem en større tomt der de bygde en beskjeden kirke som de gav navnet St. Josef. Den ble Beijings andre katolske kirke, og fikk tilnavnet Østkirken. Dette er det stedet der Østkirken (Dongtang) står i dag.
Da Gabriel de Magalhães døde og ble begravet i Beijing ble gravmælet skjenket av Kangxi-keiseren. Han ble gravlagt på jesuittenes gravsted Zhalan i Beijing.
Ospedale della Pietà

Ospedale della Pietà var et barnehjem og en av Venezias fire store musikkskoler. Institusjonen eksisterer fremdeles, i dag som en sosial hjelpeinstans for barn og ungdom.

Historie

Ospedale della Pietà ble grunnlagt i 1346, og fungerte fra begynnelsen av som barnehjem for foreldreløse og hospits for enslige mødre med spedbarn. Guttene lærte et håndverk mens jentene fikk musikalsk opplæring. De mest talentfulle ble igjen som medlemmer av Ospedales anerkjente kor og orkester.
Av alle de betydelige musikere som har undervist ved Ospedale var Antonio Vivaldi den største. Han ble ansatt i 1703 og var først dirigent, fiolinist, huskomponist og musikklærer, i 1716 ble han Maestro di concerto. Vivaldi var ansvarlig for å komponere og oppføre musikk til de ukentlige konsert- og oratorieoppføringene, og musikkskolens orkester fikk i hans tid et legendarisk ry som trakk mange tilreisende til byen.
Den mest berømte av musikkskolens elever er Anna Maria dal Violin, for henne skrev Vivaldi 31 fiolinkonserter. Også maestra Candida dalla Viola (eller Candida della Pietà) var offentlig kjent, to bevarte verk skrev Vivaldi med sikkerhet for henne. Candida var dessuten personlig lærer for den senere komponisten Anna Bon di Venezia, som i 1743 – bare fire år gammel – ble tatt opp ved musikkskolen som figlia de spesi, dvs. betalende elev. Foreldrene var omreisende musikere som for at datteren skulle få en musikalsk utdanning overlot henne i Candidas varetekt.
Avalanche (musikkgruppe)

Avalanche er en norsk popgruppe.
Gruppen, som består av paret Kirsti Johansen (født 22. september 1963 i Mo i Rana, Kristiansand) og Kjetil Røsnes (født 30. mars 1960 i Lørenskog), slo igjennom med sitt debutalbum Avalanche i 1990. Singelen Johnny Johnny come home ble en internasjonal hit, og solgte ca. 700 000 eksemplarer.
Ekteparet bak gruppen bodde på 1990-tallet i Frankrike, og spilte inn flere album. I 2004 flyttet de tilbake til Norge og bosatte seg i Aurskog, hvor de planlegger å bygge opp et studio.
I 1991 ble Avalance forespurt av NRK om å delta i en Melodi Grand Prix-finale. I 2008 deltok gruppen i delfinalen i Melodi Grand Prix i Bodø med melodien «Two Monkeys (on the Roof)», men de gikk ikke videre til den nasjonale finalen.
Steinestø

Steinestø er et tidligere fergested i Åsane bydel i Bergen kommune. Fram til åpningen av Nordhordlandsbrua i 1994 gikk det ferge over til Knarvik i Lindås kommune. Kaien brukes i dag som opplagskai for ferger.
Buddha Air

Ulykker og hendelser

Den 25. september 2011 havarerte et av selskapets Beech under en rundflyvning med turister i Mount Everest regionen. Flyet mistet kontakten med kontrolltårnet nær Katmandus flyplass.
Flyet var under retur til Katmandu med 16 turister (de fleste indere) og et mannskap på tre etter å ha sett Mount Everest og andre fjelltopper.Alle ombord omkom.
Hylettus

Utseende

Stort sett middelsstore, brun- eller gråaktige trebukker. Antennene er ofte svært lange, særlig hos hannene. Pronotum er nærmest tønneformet med en liten pigg litt bakenfor midten av siden.

Levevis

Larvene lever i død ved.

Utbredelse

Slekten er utbredt i Sør- og Mellom-Amerika.